

**Budapesti Módszertani Szociális Központ és Intézményei**

a Közalkalmazottak jogállásáról szóló 1992. évi XXXIII. törvény 20/A. § alapján

pályázatot hirdet

**Budapesti Módszertani Szociális Központ és Intézményei
Éjjeli Menedékhely 1087 Budapest, Kőbányai út 22.

szociális munkatárs**

munkakör betöltésére.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A munkavégzés helye:**

1087 Budapest, Kőbányai út 22.

**A munkakörbe tartozó, illetve a vezetői megbízással járó lényeges feladatok:**

Nappali munkarendben ügyeleti tevékenységek végzése. A leromlott egészségi állapotú, hajléktalan élethelyzetű ügyfelek szükségleteinek megfelelő szociális és mentális segítségnyújtás, szociális ügyintézés, tájékoztatás, az intézmény által nyújtott szolgáltatások igénybevételének segítése. Aktív részvétel az intézmény által szervezett rendezvények, foglalkozások lebonyolításában. Dokumentáció vezetése papír alapon és elektronikus formában, részvétel a szakmai megbeszéléseken, teameken.

**Illetmény és juttatások:** Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései, valamint a(z) Kjt. szociális, gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendelet 5. számú melléklete (szociális ágazati összevont pótlék), továbbá a BMSZKI belső szabályzatának (éves szinten bruttó 200.000.-Ft cafeteria), illetve belső utasításainak (utazási költségtérítés és éves szinten bruttó 60.000.-Ft ruházati költségtérítés) rendelkezései az irányadók. az irányadók.

**Pályázati feltételek:**

* Főiskola, az 1/2000. (I.7.) SzCsM rendelet 3. sz. mellékletében foglaltak szerint: hajléktalanellátás esetében felsőfokú végzettség,
* Felhasználói szintű MS Office (irodai alkalmazások),
* magyar állampolgárság, büntetlen előélet, cselekvőképesség

**A pályázat elbírálásánál előnyt jelent:**

* Szociális területen szerzett szakmai tapasztalat

**Előnyt jelentő kompetenciák:**

* Jó szintű kommunikációs és kapcsolatteremtő képesség
* Jó szintű konfliktuskezelő képesség
* nagyfokú rugalmasság
* következetesség
* kreativitás
* pontosság, precizitás, megbízhatóság

**A pályázat részeként benyújtandó iratok, igazolások:**

* részletes szakmai önéletrajz
* motivációs levél
* végzettséget igazoló okiratok másolata
* nyilatkozat arról, hogy a pályázó hozzájárul a pályázati anyagában foglalt személyes adatainak pályázati eljárással összefüggő kezeléséhez
* Érvényes, 3 hónapon belüli hatósági erkölcsi bizonyítvány vagy nyilatkozat arról, hogy sikeres pályázat esetén, a jogszabálynak megfelelő érvényes hatósági erkölcsi bizonyítványt a belépés napjáig bemutatja
* nyilatkozat arról, hogy a pályázó hozzájárul-e, hogy a BMSZKI a toborzó listáján a személyes adatait a pályázat elbírálását követően (sikertelen pályázat esetén) 4 hónapig nyilvántartsa és kezelje

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat benyújtásának határideje:** 2019. december 17.

**A pályázatok benyújtásának módja:** Elektronikus úton személy- és munkaügyi csoport részére az allaspalyazat@bmszki.hu E-mail címen keresztül. A pályázati kiírással kapcsolatosan további információt Ekker Éva nyújt, az 06-1-333-1194 -es telefonszámon.

**A munkáltatóval kapcsolatos egyéb lényeges információ:**

Kérjük az e-mail tárgy rovatában feltüntetni a pályázati adatbázisban szereplő azonosító számot: "MÜ/1876-1/2019", valamint a munkakör megnevezését: "szociális munkatárs". Sikeres pályázat esetén a munkába állás feltétele: belépés napján érvényes, 3 hónapon belüli hatósági erkölcsi bizonyítvány bemutatása és a BMSZKI foglakozás-egészségügyi orvosa által kiállított elsőfokú munkaköri orvosi alkalmassági vélemény leadása.

**A pályázat elbírálásának módja, rendje:** A pályázat beküldése előtt kérjük, olvassa el a pályázók személyes adatainak kezeléséről szóló BMSZKI adatvédelmi tájékoztatóját a www.bmszki.hu/adatvédelem oldalon. A benyújtott pályázatok értékelése alapján, a kiválasztott pályázók személyes meghallgatáson vesznek részt. A pályázókat írásban értesítjük. A határidőn túl érkező, valamint a pályázati feltételeknek tartalmilag nem megfelelő pályázatokat nem áll módunkban elfogadni.

**A pályázat elbírálásának határideje:** 2019. december 23.

**A pályázati kiírás további közzétételének helye, ideje:**

         www.bmszki.hu - 2019. december 2.

         wwww.budapest.hu - 2019. december 2.

         www.3sz.hu - 2019. december 2.

**A munkáltatóval kapcsolatban további információt a www.bmszki.hu honlapon szerezhet.**